CELEX: E2004J0002
Language: fi
Date: 2004-12-10 00:00:00
Title: Tuomioistuimen päätös, annettu  10 päivänä joulukuuta 2004 , asiassa E-2/04: Reidar Rasmussen, Jan Rossavik ja Johan Käldman, vastaan Total E&P Norge AS, v/styrets formann (hallituksen puheenjohtaja)  (Yrityksen luovuttaminen — neuvoston direktiivi 77/187/ETY — siirtohetki — työsuhteen siirron vastustaminen)

23.2.2006   
            
            
               FI
            
            
               Euroopan unionin virallinen lehti
            
            
               C 45/11
            
         
      TUOMIOISTUIMEN PÄÄTÖS,
   annettu 10 päivänä joulukuuta 2004,
   asiassa E-2/04: Reidar Rasmussen, Jan Rossavik ja Johan Käldman, vastaan Total E&P Norge AS, v/styrets formann (hallituksen puheenjohtaja)
   
      (Yrityksen luovuttaminen — neuvoston direktiivi 77/187/ETY — siirtohetki — työsuhteen siirron vastustaminen)
   
   (2006/C 45/07)
   Asiassa E-2/04, Reidar Rasmussen, Jan Rossavik ja Johan Käldman vastaan Total E&P Norge AS, v/styrets formann (hallituksen puheenjohtaja), Gulatingin laamannioikeus (Gulating lagmannsrett) on esittänyt EFTAn tuomioistuimelle pyynnön, joka koskee neuvoston direktiivin 77/187/ETY, annettu 14 päivänä helmikuuta 1977, 1 artiklan ja 3 artiklan 1 kohdan tulkintaa. EFTAn tuomioistuin, jonka muodostivat presidentti Carl Baudenbacher ja tuomarit Per Tresselt ja Thorgeir Örlygsson (esittelijä), antoi 10 päivänä joulukuuta 2004 tuomion, jonka tuomiolauselma on seuraava:
   
               1.
            
            
               Työntekijöiden oikeuksien turvaamista yrityksen tai liikkeen taikka liiketoiminnan osan luovutuksen yhteydessä koskevan jäsenvaltioiden lainsäädännön lähentämisestä 14 päivänä helmikuuta 1977 annetun direktiivin 77/187/ETY, sellaisena kuin se on muutettuna direktiivillä 98/50/EY ja sisällytettynä ETA-sopimukseen, 1 artiklan 1 kohdan b alakohdassa tarkoitettu yksikkö voi säilyttää identiteettinsä, jos yhtiö luovuttaa osan yritystoiminnastaan toiselle yhtiölle, joka harjoittaa samaa tai vastaavaa toimintaa yhdessä samaan yritysryhmään kuuluvan tytäryhtiön kanssa ja työntekijöitä siirretään kumpaankin näistä yhtiöistä.
            
         
               2.
            
            
               Direktiivin soveltaminen 1 artiklan mukaisesti ei ole poissuljettu silloin, kun yrityksen ylläpito- ja tukitoiminnot luovutetaan, mutta tuotantotoimintoja ei luovuteta, ja kun kaikkien näiden toimintojen työntekijät työskentelevät yhdessä ryhmässä ennen luovutusta ja sen jälkeen.
            
         
               3.
            
            
               Direktiiviä voidaan 1 artiklan mukaisesti soveltaa silloin kun on kysymys kaasuntuotantoon käytetyn kiinteän offshore-laitoksen ylläpitotehtävien luovutuksesta, jos lukumäärään ja ammattipätevyyteen nähden merkittävä osa luovutuksen tekevässä yrityksessä näissä tehtävissä työskennelleistä työntekijöistä siirretään ostajayritykseen, joka jatkaa näiden ylläpitotehtävien suorittamista samoissa laitoksissa. Direktiivin soveltaminen ei ole poissuljettu silloin, jos ostajayritys ei ota omistukseensa työkaluja ja välineitä, joita ylläpitotehtävissä työskentelevä henkilöstö on käyttänyt ennen luovutusta ja joiden käyttämistä se on jatkanut luovutuksen jälkeen.
            
         
               4.
            
            
               Direktiivin 3 artiklan 1 kohtaa on tulkittava niin, että työntekijöiden työsuhteet siirtyvät yrityksen luovutuksen perusteella ja samanaikaisesti sen kanssa luovutuksensaajalle, jos työntekijät eivät ole ennen yrityksen luovutusta ilmoittaneet, että he eivät halua työskennellä luovutuksensaajan palveluksessa.